text: Flaskepost fra et godhjertet barn
  13 december 2017 kl. 09.27
  Der ventede en sød overraskelse, da en mand i går fiskede en flaske op fra havnen i Fredericia.
  Gode gerninger findes i alle størrelse - også i juletiden.
  
  Jacqueline Sjørslev Nielsen, Fredericia: "Den lille dreng eller pige har jo tænkt på nogle andre, og det er da en rigtig dejlig ting."
  Det fik en mand fra Fredericia tirsdag bevis for, da han fiskede en flaske op af vandet på sit arbejde ved havnen i Fredericia. 
  I den lille halvlitersflaske lå en håndskrevet seddel og vedlagt var en krone og halvtreds øre.
  Fundet gjorde så stort indtryk på manden, at han tog flasken med hjem til sin kæreste.
  - Den lille dreng eller pige har jo tænkt på nogle andre, og det er da en rigtig dejlig ting, siger Jacqueline Sjørslev Nielsen til TV SYD.
  Parret har nu delt beskeden på facebook i håbet om at finde frem til den godhjertede afsender.
  - Barnet fortjener da et lille klap, og vi vil da gerne give en lille omvendt findeløn, hvis vi finder ud af, hvem der har sendt den søde flaskepost.
  
  
  